ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id ms ms ms ms id ms ms id id ms ms id ms id ms ms id id ms sv ms id id ms id ms id ms id ms ms ms ms ms ms ms ms ms id ms ms ms ms ms ms id id ms ms ms ms ms ms ms ms ms ms de id id ms ms id id id id id id id id id ms id id id en ms ms en en en en en en id id ms id ms en id id jv ms id id it es id id en id ms ms ms ms ms ms
Cara Makan Madu Kelulut Untuk Lelaki: Boleh Tingkatkan Kesuburan?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Lelaki Nak Subur, Ambil Madu Kelulut! Ada Ke Cara Khusus Untuk Makan?
Ditulis oleh Muhammad Wa'iz Disemak pada 07/07/2022
Disemak secara perubatan oleh Dr. Ahmad Wazir Aiman
Ramai yang menyebut berkenaan khasiat madu kelulut. Tetapi, adakah terdapat cara makan madu kelulut untuk lelaki secara khusus?
Bagi anda yang ingin tahu, ini penerangan yang kami sediakan berkenaan khasiat kelulut dan cara makan madu kelulut untuk lelaki.
Untuk mendapatkan lebih banyak info berkenaan Pemakanan Sihat, anda boleh klik di sini.
Lebah kelulut, adakah sama dengan lebah madu?
Walaupun berasal daripada keluarga yang sama, lebah kelulut tidak sama dengan lebah madu.
Antara perbezaan yang paling ketara ialah berkaitan sengatnya. Lebah madu mempunyai sengat manakala lebah kelulut pula tiada sengat.
Oleh itu, dalam bahasa Inggeris ia dikenali sebagai stingless bee yang membawa maksud lebah yang tidak bersengat.
Selain itu, lebah kelulut juga disebut sebagai sweat bee atau sugarbag bee.
Lebah kelulut biasanya berwarna hitam dan mempunyai saiz yang lebih kecil berbanding lebah madu iaitu sekitar 5 mm sahaja.
Sarang lebah kelulut pula dihasilkan daripada gabungan beberapa bahan seperti lilin, getah pokok dan juga resin atau damar.
Lebah kelulut biasa membuat sarang di dalam lubang-lubang pokok. Selain itu, ia juga boleh membuat sarang di perabot-perabot kayu dan juga bangunan.
Di Malaysia sahaja, terdapat lebih kurang 80 spesies lebah kelulut, namun kurang daripada 10 spesies sahaja yang berupaya dalam menghasilkan madu.
Selainnya bertindak sebagai ejen pendebungaan bagi tumbuh-tumbuhan sahaja.
Khasiat madu yang ramai tidak tahu
Di Malaysia, telah banyak kajian dilakukan untuk mengetahui khasiat-khasiat yang boleh didapati daripada madu kelulut.
Ia bukan sahaja bermanfaat dari aspek pemakanan, malah mempunyai potensi yang positif dalam bidang perubatan.
Berdasarkan analisis yang telah dijalankan sebelum ini, madu kelulut mengandungi beberapa bahan atau nutrisi yang baik untuk tubuh manusia.
Antaranya ialah seperti vitamin C, fenilpropanoik, polifenol, dan juga mineral. Antara khasiat madu kelulut yang utama ialah:
Ramai yang kurang tahu bahawa antara khasiat madu kelulut ialah sifatnya yang antidiabetes.
Jika anda mengambil madu kelulut, ia berkemampuan untuk mengawal paras gula darah yang meningkat selain merangsang penghasilan insulin.
Hormon insulin amat penting dalam tubuh kerana ia berperanan memproses gula dalam darah agar ia dapat diserap dan digunakan oleh sel tubuh sebagai sumber tenaga.
Tanpa insulin, gula darah akan terus berada di dalam darah dan boleh menyebabkan hiperglisemia.
#2. Berpotensi merawat masalah pada mata
Berdasarkan kajian makmal, madu kelulut boleh membantu merencatkan pertumbuhan katarak pada mata.
Namun begitu, kajian ini hanya dilakukan pada tikus sahaja dan masih banyak kajian mendalam diperlukan sebelum ia disahkan sesuai ke atas mata manusia.
#3. Mengurangkan jangkitan bakteria
Selain itu, antara khasiat madu kelulut adalah mengelakkan jangkitan bakteria.
Ini kerana, madu kelulut mempunyai ciri-ciri antibakteria yang boleh membantu menyembuhkan sebarang luka yang berlaku.
Madu kelulut juga boleh menggalakkan pertumbuhan sel tisu baharu yang menyebabkan luka lebih cepat sembut.
#4. Membantu kesuburan lelaki
Jangan terkejut kerana madu kelulut juga sebenarnya boleh membantu meningkatkan kesuburan lelaki.
Walaupun begitu, ia bukanlah kaedah utama atau terbaik bagi mereka yang berusaha untuk mendapatkan zuriat.
Madu kelulut hanya bertindak sebagai suplemen sahaja, bukannya sebagai rawatan utama bagi masalah kesuburan lelaki.
#5. Mempunyai sifat antikanser
Madu kelulut mempunyai kandungan antioksidan yang tinggi.
Dalam kajian yang telah dilakukan sebelum ini, sifat antioksidan ini berupaya bertindak sebagai antikanser. Ia membantu menghalang pertumbuhan awal sel kanser.
Jadi tidak hairan jika madu dianggap sebagai ejen kemopreventif.
Ejen kemopreventif bermaksud penggunaan bahan semula jadi atau sintetik bagi tujuan mengurangkan risiko pembentukan kanser.
Adakah terdapat cara makan madu kelulut untuk lelaki secara khusus?
Walaupun madu kelulut mempunyai pelbagai khasiat, ia masih lagi dianggap sebagai gula tambahan kepada tubuh manusia.
Oleh itu, pengambilan secara berlebihan masih boleh memberikan risiko negatif kepada tubuh badan anda.
Bagi anda yang mencari cara makan madu kelulut untuk lelaki, sebenarnya tidak terdapat kaedah yang khusus atau tepat.
Namun, Persatuan Jantung Amerika Syarikat (AHA) ada mencadangkan, lelaki dewasa tidak boleh mengambil lebih daripada sembilan sudu teh gula tambahan setiap hari yang bersamaan dengan 150 kalori.
Gula tambahan ini termasuklah madu kelulut dan jenis gula lainnya.
Oleh itu, pastikan anda tidak mengambil madu secara berlebihan setiap hari, lebih-lebih lagi jika anda sudah mengambil gula dalam hidangan atau minuman lain.
Dalam masa yang sama, anda boleh mengikuti tip cara makan madu kelulut untuk lelaki seperti di bawah ini:
Gunakan madu kelulut sebagai ganti kepada gula apabila anda membancuh air
Gunakan madu sebagai ganti gula untuk sebarang dressing atau bahan perapan makanan
Sapukan madu pada hidangan roti bakar anda daripada menggunakan gula atau jem
Masukkan sedikit madu untuk memberikan rasa manis pada yogurt, bijirin atau oatmil anda
Cicah lempeng atau pankek bersama madu kelulut berbanding krim atau jem buah-buahan
Tiada cara makan madu kelulut untuk lelaki khusus, tetapi hadkan pengambilan madu
Kesimpulannya, tidak terdapat cara makan madu kelulut untuk lelaki secara khusus. Namun, anda boleh mengamalkan tip yang telah kami sediakan di atas ini.
Walaupun tinggi khasiat, anda masih perlu mengawal pengambilan madu kelulut.
Kongsi artikel ini kepada individu yang mencari cara makan madu kelulut yang betul.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Trigona sp. https://www.jcu.edu.au/discover-nature-at-jcu/animals/miscellaneous-fauna/Trigona-sp. Accessed on January 24, 2022.
The Benefits of Honey + How to Incorporate It Into Your Diet. https://health.clevelandclinic.org/the-benefits-of-honey-how-to-incorporate-it-into-your-diet/. Accessed on January 24, 2022.
Boorn, K. L., Khor, Y. Y., Sweetman, E., Tan, F., Heard, T. A., & Hammer, K. A. (2010). Antimicrobial activity of honey from the stingless bee Trigona carbonaria determined by agar diffusion, agar dilution, broth microdilution and time-kill methodology. Journal of applied microbiology, 108(5), 1534–1543. https://doi.org/10.1111/j.1365-2672.2009.04552.x. Accessed on January 24, 2022.
Choudhari, M. K., Punekar, S. A., Ranade, R. V., & Paknikar, K. M. (2012). Antimicrobial activity of stingless bee (Trigona sp.) propolis used in the folk medicine of Western Maharashtra, India. Journal of ethnopharmacology, 141(1), 363–367. https://doi.org/10.1016/j.jep.2012.02.047. Accessed on January 24, 2022.
Zulkhairi Amin, F.A., Sabri, S., Mohammad, S.M., Ismail, M., Chan, K.W., Ismail, N., Norhaizan, M.E., & Zawawi, N. (2018). Therapeutic Properties of Stingless Bee Honey in Comparison with European Bee Honey. Advances in Pharmacological Sciences, 2018. DOI:10.1155/2018/6179596. Accessed on January 24, 2022.
Honey. https://www.mayoclinic.org/drugs-supplements-honey/art-20363819. Accessed on July 7, 2022.
8 Khasiat Madu Yang Mungkin Anda Tak Pernah Tahu, Salah Satunya Menguatkan Sistem Imun Badan!
Manfaat Madu Buat Ibu Hamil yang Anda Perlu Tahu
Ditulis oleh Muhammad Wa'iz Disemak pada 07/07/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.